Боян Бойчев
Събуждане

chitanka.info

Ще си отида, да, ще си отида,

В някой ден, обикновен и сив,

Но ти едва ли ще си по-щастлива,

И аз едва ли ще съм по-щастлив.

Ще ме загубиш, да, ще ме загубиш,

Ще изтека от хладната ти длан,

Но друг така ли едва ли ще се влюби,

И друга няма да намеря, знам.

Ще те разлюбя, да, ще те разлюбя,

В някой ден, обикновен и сив,

И тогава ти, ти ще се събудиш!

Но тогава аз едва ли ще съм жив.

декември 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.